ai4bharat/Pralekha huggingface dataset:
रक्षा मंत्रालय
8 अक्टूबर 2021 को अंडमान और निकोबार कमान के 21वें स्थापना दिवस पर सीडीएस का संदेश
भारत की एकमात्र क्वाड-सर्विस, इंटीग्रेटेड थिएटर कमान के 21वें स्थापना दिवस के अवसर पर, मैं कमांडर-इन-चीफ और अंडमान और निकोबार द्वीप में तैनात सेना, नौसेना, वायु सेना और तटरक्षक बल की सभी रैंकों को बधाई देता हूं।
इन द्वीपों की भौगोलिक स्थिति और दुनिया के सबसे महत्वपूर्ण एसएलओसी में फैले हुए अपनी पूर्वी सीमाओं की रक्षा करने से यह राष्ट्र के लिए सबसे महत्वपूर्ण रणनीतिक क्षेत्रों में से एक हैं।। अंडमान और निकोबार कमान का निर्माण 8 अक्टूबर 2001 को इन रणनीतिक द्वीपों और इसके विशाल संबद्ध समुद्री डोमेन पर न केवल हमारे राष्ट्रीय हितों की रक्षा करने के लिए क्षमताओं को बढ़ाने के उद्देश्य से किया गया था, बल्कि शत्रुतापूर्ण ताकतों को रोकने के लिए हमारी राष्ट्र की 'एक्ट ईस्ट' नीति को मजबूत करने के उद्देश्य से भी इस कमान को बनाया गया था। पिछले दो दशकों में, सेना, नौसेना और वायु सेना के कमांडर-इन-चीफ के कुशल नेतृत्व में लगातार टीमों ने इस सुव्यवस्थित और एकीकृत कमान का निर्माण किया है। आज कमान एक ऐसे क्षेत्र में शक्तिशाली ताकत के रूप में गौरवान्वित है, जो विश्व मानचित्र पर सबकी नजरों में है।
कमान अपने जनादेश पर खरी उतरी है और विभिन्न चुनौतियों और खतरों का सामना करने के लिए तैयार है। इसने न केवल सबसे चुनौतीपूर्ण परिस्थितियों में अपनी परिचालन भूमिका और कार्य को पूरी तरह से अंजाम दिया है, बल्कि पड़ोसी देशों के साथ क्षेत्रीय सैन्य सहयोग बढ़ाने में भी महत्वपूर्ण भूमिका निभाई है। कमान 'थिएटराइजेशन ऑफ आर्म्ड फोर्सेज' के लिए एक महत्वपूर्ण, एकजुट और परिचालन रूप से कुशल टेम्पलेट के रूप में विकसित हुई है। यह अनुभव हमें आगे एकीकरण के लिए आगे का रास्ता दिखाएगा।
मैं पुराने और वर्तमान के सभी अधिकारियों और कर्मियों की उनकी उपलब्धियों और कमान के आदर्श वाक्य 'संयुक्तता के माध्यम से विजय' पर खरा उतरने के लिए सराहना करता हूं। इस महत्वपूर्ण अवसर पर, मैं एएनसी के सभी परिवारों को अपनी शुभकामनाएं और बधाई देना चाहता हूं, जो समान रूप से योगदान देते हैं।
रेल मंत्रालय
भारतीय रेल ने निर्णय लिया है कि 22 मार्च, 2020 से 14 अप्रैल, 2020 तक की अवधि “अप्रत्याशित घटना” के अंतर्गत मान्य होगी
इस अवधि के दौरान कोई भी विलम्ब शुल्क स्थान शुल्क, माल ढ़ेर लगाने का शुल्क, शेड में माल रखने का शुल्क, अवरोध शुल्क, स्थान उपयोग शुल्क आदि नहीं लगाया जाएगा
। कोरोना वायरस के फैलाव को प्राकृतिक आपदा मानना चाहिए और इसके लिए ‘आकस्मिक घटना’ उपनियम का उपयोग किया जा सकता है। इसे ध्यान में रखते हुए रेल मंत्रालय ने निर्णय लिया है कि 22 मार्च, 2020 से 14 अप्रैल, 2020 तक की अवधि “आकस्मिक घटना” के तहत मान्य होगी और इस अवधि के दौरान निम्न में से कोई भी शुल्क नहीं लगाया जाएगा।
|
|
1.
|
|
विलम्ब शुल्क
|
|
2.
|
|
स्थान शुल्क
|
|
3.
|
|
माल ढेर लगाने का शुल्क
|
|
4.
|
|
शेड/स्थान में माल रखने का शुल्क यदि निजी/संयुक्त स्वामित्व का स्टॉक हो तो विलम्ब शुल्क
|
|
5.
|
|
पार्सल ट्रैफिक पर विलम्ब शुल्क
|
|
6.
|
|
पार्सल ट्रैफिक पर स्थान शुल्क
|
|
7.
|
|
कंटेनर ट्रैफिक के मामले में आवरोध शुल्क
|
|
8.
|
|
कंटेनर ट्रैफिक के मामले में स्थान उपयोग करने का शुल्क
जोनल रेलवे को परामर्श दिया गया है कि वे राज्य सरकार के प्राधिकरणों से समन्वय बनाए रखें ताकि आवश्यक वस्तुओं के परिवहन में लॉजिस्टिक समर्थन सुनिश्चित हो सके।
इससे पहले 23 मार्च, 2020 को रेलवे बोर्ड ने निर्देश जारी किए थे कि 24 मार्च, 2020 तक की अवधि में खाली कंटेनरों/खाली फ्टैल वैगनों की आवाजाही के लिए कोई ढुलाई-शुल्क नहीं लगाया जाएगा।
सूचना और प्रसारण मंत्रालय
रूसी शिष्टमंडल ने मीडिया क्षेत्र में सहयोग के लिए सूचना और प्रसारण मंत्रालय से बातचीत की
मीडिया सहयोग के लिए वार्षिक भारत-रूस फोरम का प्रस्ताव
रूस के डिजिटल विकास, संचार तथा मास मीडिया उपमंत्री महामहिम श्री एलेक्सी वोलिन के नेतृत्व में रूस के एक शिष्टमंडल ने आज नई दिल्ली में सूचना और प्रसारण मंत्रालय के सचिव श्री अमित खरे से मुलाकात की। शिष्टमंडल में भारत में रूस संघ के राजदूत महामहिम श्री निकोले कुदासेव तथा अन्य गणमान्य लोग शामिल थे।
विचार-विमर्श में यह पारस्परिक सहमति बनी कि मीडिया तथा मनोरंजन क्षेत्र में दोनों देशों के बीच सहयोग की प्रक्रिया को संस्थागत रूप देने के लिए बारी-बारी से वार्षिक भारत-रूस फोरम की बैठक आयोजित की जानी चाहिए। इस बैठक में टेलीविजन, समाचार एजेंसियां, डिजिटल डिस्ट्रिब्यूशन प्लेटफॉर्म, न्यू मीडिया, समाचार एकत्रिकरण, कार्यक्रमों का सह-निर्माण, कंटेंट साझेदारी और पेशेवर लोगों के आदान-प्रदान को सहयोग के संभावित क्षेत्रों के रूप में चिन्हित किया गया।
बैठक में दोनों देशों के युवा पत्रकारों के बीच संपर्कों को मजबूत बनाने की आवश्यकता पर भी प्रमुखता से विचार किया गया।
सूचना और प्रसारण मंत्रालय के सचिव श्री अमित खरे ने कहा कि इस साल मनाई जाने वाली भारत अंतर्राष्ट्रीय फिल्म समारोह की स्वर्ण जयंती विश्व के देशों के लिए वैश्विक मंच पर अपने सृजन और सिनेमा उत्कृष्टता दिखाने का अवसर प्रदान करती है। उन्होंने रूसी शिष्टमंडल को फिल्म समारोह में भाग लेने का आमंत्रण दिया।
महामहिम श्री एलेक्सी वोलिन ने रूस में भारतीय फिल्मों की अपार लोकप्रियता की चर्चा की और बताया कि भारतीय फिल्मों के प्रति पूरी तरह समर्पित 24 घंटे का चैनल रूस में चल रहा है।
बैठक में प्रसार भारती के सीईओ श्री शशि शेखर वेमपति, पीआईबी के प्रधान महानिदेशक श्री सितांशु कार, सूचना और प्रसारण मंत्रालय के संयुक्त सचिव श्री विक्रम सहाय, दूरदर्शन की महानिदेशक सुश्री सुप्रिया साहू, आकाशवाणी के महानिदेशक श्री एफ. शहरयार, डीडी न्यूज महानिदेशक श्री मयंक अग्रवाल, फिल्म समारोह निदेशालय के अपर महानिदेशक श्री चैतन्य प्रसाद तथा एआईआर न्यूज की अपर महानिदेशक सुश्री जे.पी. मट्टू सिंह उपस्थित थीं।
सड़क परिवहन एवं राजमार्ग मंत्रालय
परिवहन मंत्रालय ने बसों में दिव्यांगजनों के लिए विशेष सुविधाओं को अधिसूचित किया
सड़क परिवहन और राजमार्ग मंत्रालय ने बसों में दिव्यांगजनों को विशेष सुविधाएं प्रदान करने के लिए केंद्रीय मोटर वाहन नियमों में संशोधन के लिए 27 दिसंबर, 2019 को जारी जीएसआर 959  को अधिसूचित कर दिया है। संशोधन के माध्यम से दी जाने वाली सुविधाओं में दिव्यांगजनों के लिए प्राथमिकता वाली सीटें, संकेत, बैसाखी / विशेष किस्म की छड़ी / वॉकर, हैंड रेल / स्टैनचेन, प्राथमिकता वाली सीटों पर सुरक्षा के लिए नियंत्रका उपाय , व्हील चेयर को बस में लाने ,रखने तथा उसे लॉक करने की व्यवस्था आदि शामिल है। बसों के फिटनेस निरीक्षण के समय यह सुनिश्चित किया जाएगा कि बसों में ये सारी सुविधाएं दी गई हैं या नहीं। संशोधन के माध्यम से की गई नयी व्यवस्था 1 मार्च 2020 से प्रभावी हो जाएगी।
मोटर वाहन अधिनियम 1989 में संशोधन के प्रस्तावित नियम 24 जुलाई 2019 को जीएसआर अधिसूचना नंबर 523 के तहत प्रकाशित किए गए थे और इसके माध्यम से ऐसे लेागों से इसपर सुझाव और टिप्पणियां मांगी गई थीं जो इससे प्रभावित हो सकते हैं। नियमों के प्रस्तावित मसौदे के बारे में सभी पक्षों के सुझाव और आपत्तियों पर गंभीरता पूर्वक विचार करने के बाद अधिसूचना जारी की गई।
पर्यटन मंत्रालय
पर्यटन मंत्रालय द्वारा भारत पर्व 2021में तीन वर्चुअल मंडप समर्पित किए गए
'स्टैच्यू ऑफ यूनिटी' मंडप 'एक भारत श्रेष्ठ भारत' के विचारों को प्रदर्शित करता है
पर्यटन मंत्रालय ने भारत पर्व 2021 में तीन वर्चुअल मंडप, देखो अपना देश, स्टैच्यू ऑफ यूनिटी और अतुल्य भारत समर्पित किया। महामारी के कारण इस वर्ष भारत पर्व का आयोजन 26 जनवरी से लेकर 31 जनवरी 2021 तक वर्चुअल प्लेटफॉर्म www.bharatparv2021.com के माध्यम से किया जा रहा है।
वर्चुअल भारत पर्व 2021 के स्टैच्यू ऑफ यूनिटी मंडप में हाई रेजोल्यूशन वीडियो, चित्रों और ई-ब्रोशरों आदि के साथ गंतव्यों के बारे में विस्तृत जानकारी प्रदान की गई है।स्टैच्यू ऑफ यूनिटी मंडप में राज्य/केंद्र शासित प्रदेश पेयरिंग की अवधारणा के माध्यम से विभिन्न राज्यों/केंद्र शासित प्रदेशों के लोगों के बीच मेलजोलएवं आपसी समझ को बढ़ावा देने के उद्देश्य से 'एक भारत श्रेष्ठ भारत ' के विचारों को भी प्रदर्शित किया गया है।इसके अलावा, भाषा ज्ञान, संस्कृति, परंपरा और संगीत, पर्यटन और व्यंजन, खेल और सर्वोत्तम प्रथाओं का आदान-प्रदान आदि के क्षेत्रों में एक निरंतर और संरचनात्मक सांस्कृतिक जुड़ाव को बढ़ावा दिया गया है।
पर्यटन मंत्रालय के वर्चुअल भारत पर्व 2021 में दूसरा मंडप ‘देखो अपना देश’अभियान के उपर है, जिसका उद्देश्य घरेलू पर्यटन और घरेलू यात्रियों की निरंतरता को बढ़ावा देना है। इस मंडप में विभिन्न पर्यटन स्थलों के संदर्भ में जानकारी प्रदान की गई है, जो मुख्य रूप से 'कम प्रसिद्ध स्थलों' और यात्रा पर ध्यान केंद्रित करते हैं।मंडप में विभिन्न पर्यटन स्थलों के संदर्भ में प्रत्यक्ष रूप से जानकारी प्रदान करने वाले वीडियो, चित्र, ई-ब्रोशर आदि उपलब्ध कराए गए हैं।मंडप में पर्यटन मंत्रालय द्वारा 'देखो अपना देश' पहल/अभियान के अंतर्गतआयोजित किए गए वेबिनारों की श्रृंखला की रिकॉर्डिंग भी उपलब्ध है।'देखो अपना देश' मंडप, देश की विभिन्न पर्यटन संपत्तियों और उत्पादों का प्रदर्शन करते हुए, अपने नागरिकों को भारत के विभिन्न पर्यटन प्रस्तावों और अनुभवों का भी प्रदर्शन करता है।
इसके अलावा, 'देखो अपना देश' मंडप को घरेलू पर्यटन के लिए मंत्रालय के मार्केटिंग संचार का मुख्य आधार भी माना गया है, जहांसरकार द्वारा समय-समय पर निर्देशित किए गए सुरक्षा उपायों के साथ भारत में यात्रा करने की अवस्थाप्रदान की जाती है।
'अतुल्य भारत' मंडप में यूनेस्को विश्व धरोहर स्थलों के बारे में जानकारी शामिल की गई है, जिसमें देश के पर्यटन स्थलों के बारे में अधिक से अधिक जानकारी प्रदान करने के लिए पर्यटन मंत्रालय की आधिकारिक वेबसाइट से लिंक प्रदान किए गए हैं और विभिन्न प्रसंगों और विषयों पर वीडियो भी शामिल किए गए हैं।
वर्चुअल भारत पर्व का उद्घाटन 26 जनवरी 2021 को केंद्रीय पर्यटन एवं संस्कृति राज्य मंत्री , श्री प्रहलाद सिंह पटेल की उपस्थिति में लोकसभा अध्यक्ष, श्री ओम बिड़ला द्वारा किया गया।
भारत पर्व का आयोजन 2016से प्रत्येक वर्ष26से लेकर 31जनवरी तकपर्यटन मंत्रालय द्वारा गणतंत्र दिवस समारोह के अवसर पर लाल किले की प्राचीर के सामनेकिया जाता है।इस विशाल आयोजन में देशभक्ति की भावना उत्पन्न करने और देश की समृद्ध और सांस्कृतिक विविधता को प्रदर्शित करने की परिकल्पना की गई है। भारत पर्व में “एसेंस ऑफ इंडिया" का उत्सवमनाया जाता है।
भारत पर्व 2021 में केंद्रीय मंत्रालयों के मंडपों,राज्य विषय-वस्तु के मंडपों,विभिन्न राज्यों और केंद्र शासित प्रदेशों केफूड फेस्टिवल/स्टूडियो किचन मंडपों, हस्तशिल्प, हथकरघा, लोक प्रदर्शन, विभिन्न राज्यों और केंद्र शासित प्रदेशोंके सांस्कृतिक मंडलियों द्वारा किए गए प्रदर्शनों को भी दर्शाया गया है।
रक्षा मंत्रालय
भारत-फ्रांस वायु अभ्यास गरुड़-VII जोधपुर के वायु सेना केन्द्र में संपन्न
भारतीय वायु सेना  और फ्रांस के वायु और अंतरिक्ष बल  के बीच द्विपक्षीय वायु अभ्यास का सातवां संस्करण, 'अभ्यास गरुड़-VII' 12 नवंबर 2022 को जोधपुर के वायु सेना केन्द्र में संपन्न हुआ।
एफएएसएफ ने राफेल लड़ाकू विमान और ए-330 मल्टी रोल टैंकर ट्रांसपोर्ट  विमान के साथ अभ्यास में भाग लिया, जबकि भारतीय वायु सेना के दल में एसयू-30 एमकेआई, राफेल, एलसीए 'तेजस' और जगुआर लड़ाकू विमान शामिल थे। इस लड़ाकू बल को आईएएफ के फ्लाइट रिफ्यूलिंग एयरक्राफ्ट, एडब्ल्यूएसीएस और एईडब्ल्यू और सी के साथ-साथ एमआई-17 हेलीकॉप्टरों और हाल ही शामिल किए गए एलसीएच 'प्रचंड' का भी सहयोग मिला।
अभ्यास गरुड़-VII ने दोनों वायु सेनाओं को व्यवसायिक परस्पर बातचीत और प्रचालनगत तथा अनुभव साझा करने का अवसर उपलब्ध कराया। अभ्यास के विभिन्न चरणों की सावधानीपूर्वक योजना और निष्पादन के साथ, आईएएफ और एफएएसएफ के कर्मियों को वास्तविक वायु युद्ध सिमुलेशन और संबंधित लड़ाकू सहायता प्रचालनों का अनुभव उपलब्ध कराया गया। इसने प्रतिभागी टुकडि़यों को एक-दूसरे के सर्वश्रेष्ठ अभ्यासों में मूल्यवान अंतर्दृष्टि प्रदान करते हुए व्यापक क्षेत्र से जुड़ी परस्पर बातचीत में संलग्न होने में सक्षम बनाया। इस अभ्यास ने दोनों देशों के वायु सेना कर्मियों के बीच सांस्कृतिक आदान-प्रदान के लिए एक मंच भी उपलब्ध कराया।
विद्युत मंत्रालय
एमएनआरई ने पीपीएम-कुसुम योजना के तहत पंजीयन का दावा करने वाले फर्जी वेबसाइटों के खिलाफ नए परामर्श जारी किये
नवीन और नवीकरणीय ऊर्जा मंत्रालय  ने आज प्रधानमंत्री किसान ऊर्जा सुरक्षा एवं उत्थान महाभियान  योजना के तहत पंजीकरण का दावा करने वाले फर्जी वेबसाइटों के खिलाफ नए परामर्श जारी किये। हाल में देखा गया है कि दो नई वेबसाइटों ने अवैध रूप से पीएम-कुसुम योजना के लिए पंजीकरण पोर्टल होने का दावा किया है। उक्त वेबसाइटों के वेब पते https://kusum-yojana.co.in/ और https://www.onlinekusumyojana.co.in/ हैं। इन वेबसाइटों के पीछे शरारती लोग आम जनता को धोखा दे रहे हैं और इन फर्जी पोर्टल्स के माध्यम से आम लोगों के डेटा का दुरुपयोग कर रहे हैं। एमएनआरई इन वेबसाइटों को संचालित करनेवालों के खिलाफ कार्रवाई कर रहा है। मंत्रालय द्वारा सभी संभावित लाभार्थियों और आम जनता को सूचित किया जाता है कि इन वेबसाइटों पर पैसा जमा करने या डेटा देने से बचें।
इसके अलावा, समाचार पोर्टलों को, डिजिटल या प्रिंट प्लेटफॉर्म पर प्रकाशन से पूर्व उन वेबसाइटों की प्रामाणिकता की जांच करने की भी सलाह दी जाती है जो सरकारी योजनाओं के लिए पंजीकरण पोर्टल होने का दावा करते हैं।
उल्लेखनीय है कि एमएमआरई-कुसुम योजना के लिए प्रशासनिक स्वीकृति एमएनआरई द्वारा 08 मार्च, 2019 को जारी की गई थी। योजना के कार्यान्वयन के लिए दिशानिर्देश 22 जुलाई, 2019 को जारी किए गए थे। इस योजना में सौर पंपों की स्थापना, मौजूदा ग्रिड से जुड़े कृषि पंपों का सौर पंप में बदलना और ग्रिड से जुड़े नवीकरणीय बिजली संयंत्रों की स्थापना के प्रावधान हैं। योजना के शुभारंभ के बाद, यह देखा गया है कि कुछ वेबसाइटों ने पीएम-कुसुम योजना के लिए पंजीकरण पोर्टल होने का दावा किया है। आम जनता को किसी भी नुकसान से बचाने के लिए, एमएनआरई ने पहले 18 मार्च, 2019 और 03 जून, 2020 को सलाह जारी किये थे। लाभार्थियों और आम जनता को ऐसी वेबसाइटों पर पंजीकरण शुल्क जमा नहीं करने और अपना डेटा साझा नहीं करने की सलाह दी गयी थी।
मंत्रालय द्वारा सभी हितधारकों को सूचित किया जाता है कि संबंधित राज्यों में कार्यान्वयन एजेंसियों के माध्यम से पीएम-कुसुम योजना लागू की जा रही है। इन एजेंसियों का विवरण एमएनआरई की वेबसाइट www.mnre.gov.in पर उपलब्ध है। एमएनआरई अपनी किसी भी वेबसाइट के माध्यम से योजना के तहत लाभार्थियों को पंजीकृत नहीं करता है और इसलिए इस योजना के लिए एमएनआरई के पंजीकरण पोर्टल होने का दावा करने वाला कोई भी पोर्टल निश्चित रूप से भ्रामक और फर्जी है। यदि कोई व्यक्ति किसी संदिग्ध या फर्जी वेबसाइट को देखता है तो वह इसकी सूचना एमएनआरई को दे सकता है।
योजना में भागीदारी के लिए पात्रता और कार्यान्वयन प्रक्रिया से संबंधित जानकारी एमएनआरई की वेबसाइट www.mnre.gov.in पर उपलब्ध है। इच्छुक व्यक्ति एमएनआरई की वेबसाइट से जानकारी प्राप्त कर सकते हैं या हेल्प लाइन नंबर 1800-180-3333  पर कॉल कर सकते हैं।
विज्ञान एवं प्रौद्योगिकी मंत्रालय
सरकार ने भारतीय कोविड -19 वैक्सीन के विकास में तेजी लाने के लिए मिशन कोविड सुरक्षा की शुरुआत की
 को प्रदान किया जाएगा।
कोविड -19 वैक्सीन विकास मिशन; पूर्व -क्लिनिक विकास, विनिर्माण और विनियामक सुविधा के साथ तैनाती पर ध्यान केंद्रित करने के साथ, त्वरित उत्पाद विकास के लिए सभी उपलब्ध और वित्त पोषित संसाधनों को समेकित करेगा। इससे 5-6 वैक्सीन कैंडिडेट के विकास में मदद मिलेगी तथा लाइसेंस प्राप्ति और बाज़ार तक पहुँच सुनिश्चित होगी। कोविड संक्रमण के प्रसार से निपटने के लिए सार्वजनिक स्वास्थ्य प्रणाली में इसकी शुरूआत पर नियामक अधिकारियों द्वारा इन वैक्सीन कैंडिडेट पर विचार किया जाएगा।
कोविड -19 टीका विकास का समर्थन करने के लिए फण्ड के महत्वपूर्ण उद्देश्य होंगे - पूर्व-नैदानिक और नैदानिक विकास में तेजी लाना; कोविड -19 वैक्सीन कैंडिडेट्स, जो वर्तमान में नैदानिक चरणों में हैं या विकास के नैदानिक चरण में प्रवेश करने के लिए तैयार हैं के लिए लाइसेंस प्राप्त करना, नैदानिक परीक्षण स्थलों की स्थापना करना तथा मौजूदा प्रतिरोध परीक्षण प्रयोगशालाओं, केंद्रीय प्रयोगशालाओं, जानवरों पर अध्ययन के लिए उपयुक्त सुविधाओं, उत्पादन सुविधाओं और अन्य परीक्षण सुविधाओं को मजबूत करना। अन्य महत्वपूर्ण उद्देश्य होंगे - सामान्य सामंजस्यपूर्ण प्रोटोकॉल, प्रशिक्षण, डेटा प्रबंधन प्रणाली, नियामक प्रस्तुतियाँ, आंतरिक और बाह्य गुणवत्ता प्रबंधन प्रणाली और प्रत्यायन के विकास का समर्थन करना। मिशन के तहत प्रक्रिया विकास, सेल लाइन विकास और पशु विष विज्ञान अध्ययन व नैदानिक परीक्षणों के लिए जीएमपी बैचों के निर्माण की क्षमताओं का भी समर्थन किया जाएगा। उपयुक्त लक्ष्य उत्पाद प्रोफ़ाइल का विकास करना भी एक प्रमुख कार्य होगा ताकि मिशन के माध्यम से पेश किए जाने वाले वैक्सीन भारत आवश्यकताओं के अनुरूप हों।
जैव प्रौद्योगिकी विभाग के नेतृत्व में और जैव प्रौद्योगिकी उद्योग अनुसंधान सहायता परिषद  के समर्पित मिशन कार्यान्वयन इकाई द्वारा लागू इस मिशन को राष्ट्रीय जैव फार्मा मिशन  और इंड-सीईपीआई मिशन की मौजूदा गतिविधियाँ पूरक ताकत प्रदान करेंगी।
कोविड सुरक्षा मिशन के चरण- I को 12 महीनों की अवधि के लिए 900 करोड़ रुपये आवंटित किए गए हैं।
जैव प्रौद्योगिकी विभाग द्वारा शैक्षणिक जगत और उद्योग जगत, दोनों में ही अब तक कुल 10 वैक्सीन कैंडिडेट्स को समर्थन दिया गया है। वर्त्तमान में, रूसी वैक्सीन स्पुतनिक-वी समेत 5 वैक्सीन कैंडिडेट्स मानव परीक्षण की अवस्था में हैं, जबकि 3 अन्य पूर्व-नैदानिक के अग्रिम चरण में हैं, जो शीघ्र ही मानव परीक्षण की शुरुआत करेंगे।
विज्ञान और प्रौद्योगिकी मंत्रालय के जैव प्रौद्योगिकी विभाग की सचिव और बीआईआरएसी की अध्यक्ष डॉ. रेणुस्वरुप ने कहा, "मिशन कोविड सुरक्षा, हमारे देश के लिए स्वदेशी, किफायती और सुलभ वैक्सीन के विकास के लिए हमारा लक्षित प्रयास है और यह आत्मनिर्भर भारत राष्ट्रीय मिशन के लिए पूरक सिद्ध होगा।" उन्होंने कहा, भारत वैक्सीन निर्माण में एक शक्तिशाली राष्ट्र है और इस राष्ट्रीय कोविड वैक्सीन मिशन के माध्यम से, हमें विश्वास है कि हमारे वैक्सीन निर्माता न केवल भारत बल्कि दुनिया के लिए किफायती और सुलभ वैक्सीन विकसित करेंगे।
रक्षा मंत्रालय
भारतीय सेना प्रमुख मिस्र का दौरा करेंगे
थल सेनाध्यक्ष  जनरल मनोज पांडे 16 से 17 मई 2023 को मिस्र की यात्रा करेंगे। यात्रा के दौरान, सेना प्रमुख मेजबान देश के वरिष्ठ सैन्य नेतृत्व से मुलाकात करेंगे, जहां वे भारत-मिस्र रक्षा संबंधों को आगे ले जाने के तरीकों पर चर्चा करेंगे। वह मिस्र के विभिन्न सशस्त्र बलों के प्रतिष्ठानों का भी दौरा करेंगे और आपसी हित के मुद्दों पर विचारों का आदान-प्रदान करेंगे।
सेना प्रमुख मिस्र के सशस्त्र बलों के कमांडर-इन-चीफ, रक्षा और सैन्य उत्पादन मंत्री और मिस्र के सशस्त्र बलों के चीफ ऑफ स्टाफ के साथ बातचीत करेंगे। वह मिस्र के सशस्त्र बल ऑपरेशन्स प्राधिकरण के प्रमुख के साथ व्यापक विचार-विमर्श भी करेंगे।
मिस्र के साथ भारत के सैन्य संबंध बढ़ रहे हैं, जो भारत के 74 वें गणतंत्र दिवस परेड के दौरान स्पष्ट दिखा था। इस परेड में मिस्र के सशस्त्र बलों के एक दल ने अपनी पहली उपस्थिति दर्ज की थी। मिस्र के राष्ट्रपति अब्देह फ़तह अल-सीसी इस परेड के मुख्य अतिथि थे। भारतीय और मिस्र की सेनाओं के विशेष बलों ने इस वर्ष जनवरी में “एक्स सायक्लोन-I” नाम का पहला संयुक्त अभ्यास किया था।
थल सेनाध्यक्ष की यात्रा दोनों सेनाओं के बीच द्विपक्षीय संबंधों को और गहरा करेगी और रणनीतिक मुद्दों पर दोनों देशों के बीच घनिष्ठ समन्वय और सहयोग के लिए एक उत्प्रेरक के रूप में कार्य करेगी।
उप राष्ट्रपति सचिवालय
उपराष्ट्रपति ने समाज में आध्यात्मिक सोच विकसित करने का आह्वान किया; उन्होंने कहा- "आध्यात्मिकता के बिना जीवन अधूरा है"
उपराष्ट्रपति ने ब्रह्माकुमारी के काम की सराहना की; इसे भारतीय सांस्कृतिक मूल्यों का केंद्र बताया
उपराष्ट्रपति ने सांसदों से आग्रह किया कि वे अपने आचरण के जरिए आम लोगों के बीच मिसाल कायम करें
उपराष्ट्रपति ने माउंट आबू के शांतिवन में ब्रह्माकुमारी की 85वीं वर्षगांठ और दीपावली समारोह को संबोधित किया
उपराष्ट्रपति ने आज राजस्थान में दिलवाड़ा मंदिरों और नाथद्वारा मंदिरों का भी दौरा किया
उपराष्ट्रपति श्री जगदीप धनखड़ ने आज देश से अनैतिकता, अनैतिक आचरण और नकारात्मकता को जड़ से खत्म करने के लिए व्यक्तियों, परिवारों और समाज के बीच आध्यात्मिक सोच विकसित करने की आवश्यकता पर बल दिया। "आध्यात्मिकता के बिना जीवन अधूरा है" ये विचार प्रकट करते हुए श्री धनखड़ ने कहा कि अगर लोगों की जिंदगियों में आध्यात्मिकता को प्रवाहित किया जाए तो उन तकनीकी बदलावों का लोगों के जीवन पर और भी अच्छा असर पड़ेगा जो अभी दुनिया भर में हो रहे हैं।
राजस्थान के माउंट आबू में ब्रह्माकुमारी के वैश्विक मुख्यालय में 'सशक्त, समृद्ध और स्वर्णिम भारत की ओर' की थीम पर आयोजित ब्रह्माकुमारी की 85वीं वर्षगांठ और दीपावली समारोह को संबोधित करते हुए उपराष्ट्रपति ने ये बातें कहीं।
इस अवसर पर श्री धनखड़ ने आध्यात्मिकता को "एक व्यक्ति को संपूर्ण व्यक्ति बनाने के लिए" हमारी शिक्षा का एक अनिवार्य हिस्सा बताया और दुनिया भर में आध्यात्मिकता और धर्म को बढ़ावा देने के लिए ब्रह्माकुमारी संस्थान की सराहना की। भारतीय विचारों और हमारे सभ्यतागत मूल्यों पर जोर देने के लिए नई शिक्षा नीति- 2020 की प्रशंसा करते हुए उन्होंने कहा कि "सही शिक्षा, सही सोच और सही ज्ञान ही हमें एक राष्ट्र के रूप में शक्तिशाली बना सकता है।"
श्री धनखड़ ने ब्रह्माकुमारी संस्थान को भारतीय सांस्कृतिक मूल्यों का केंद्र बताते हुए कहा कि "विश्व कल्याण और विश्व के सुख के विचार यहीं से निकलते हैं।" उन्होंने जलवायु परिवर्तन से निपटने हेतु 20 लाख से ज्यादा पौधे लगाने के लिए ब्रह्माकुमारी संस्थान की प्रशंसा की। उन्होंने कहा, "इस संगठन के विशाल आयाम हैं और ये न केवल मानवता के बल्कि इस ग्रह पर मौजूद सभी जीवित प्राणियों के सबसे मूल्यवान पहलुओं और गुणों की एक मिसाल है।"
हाल के वर्षों में सकारात्मक कदमों और दूरदर्शी पहलों की एक श्रृंखला का उल्लेख करते हुए उपराष्ट्रपति ने कहा कि भारत अभूतपूर्व तरीके से आगे बढ़ रहा है और उन्होंने मीडिया से आग्रह किया कि वो "भारत की इस प्रगति का उत्सव मनाए" और इसे रेखांकित करे।
'उच्च सदन' के रूप में राज्यसभा की भूमिका का उल्लेख करते हुए श्री धनखड़ ने कहा कि हमारे संविधान निर्माताओं ने कल्पना की थी कि राज्यसभा अपने आचरण और दूरदर्शिता से देश को एक नई दिशा प्रदान करेगी। उन्होंने सांसदों से ऐसे निजी और सामूहिक आचरण का प्रदर्शन करते हुए आम जनता के लिए मिसाल कायम करने का आग्रह किया जिसका अनुकरण आम जनता कर सके।
इस आयोजन के बाद उपराष्ट्रपति ने डॉ. सुदेश धनखड़ के साथ आज राजस्थान के दिलवाड़ा मंदिरों और नाथद्वारा मंदिरों का भी दौरा किया।
इस अवसर पर राजस्थान सरकार के वन और पर्यावरण राज्य मंत्री श्री सुखराम बिश्नोई, ब्रह्माकुमारी की अतिरिक्त प्रमुख राजयोगिनी बीके जयन बहन, ब्रह्माकुमारी के अतिरिक्त महासचिव राजयोगी बीके बृज मोहन, ब्रह्माकुमारी की संयुक्त प्रमुख राजयोगिनी डॉ. बीके मुन्नी बहन, ब्रह्माकुमारी के कार्यकारी सचिव राजयोगी डॉ. बीके मृत्युंजय, ब्रह्माकुमारी के मल्टीमीडिया प्रमुख राजयोगी बीके करुणा और अन्य हस्तियों ने कार्यक्रम में हिस्सा लिया।
उप राष्ट्रपति सचिवालय
उपराष्ट्रपति ने युवाओं में राष्ट्रवादी मूल्यों को विकसित करने का आह्वान किया
'देश की रक्षा करने का अर्थ है हमारी सांस्कृतिक और भाषायी विविधता को संरक्षित रखना'
उपराष्ट्रपति ने युवाओं से महान नेताओं और स्वतंत्रता सेनानियों के जीवन की कहानियों को पढ़ने और उनसे प्रेरणा लेने का आह्वान किया
उपराष्ट्रपति ने प्रसिद्ध सामाजिक कार्यकर्ता स्वर्गीय सोमपल्ली सोमैया पर पुस्तक का विमोचन किया
उपराष्ट्रपति, श्री एम. वेंकैया नायडु ने आज युवाओं में राष्ट्रवादी मूल्यों को विकसित करने का आह्वान किया। उन्होंने कहा कि राष्ट्रीय हितों की रक्षा करना प्रत्येक नागरिक का सर्वोच्च कर्तव्य होना चाहिए।
उन्होंने युवाओं को समाज में परिवर्तन का कारक बनने की सलाह देते हुए कहा कि राष्ट्रीय हितों की रक्षा में भारत की समृद्ध विरासत और सांस्कृतिक व भाषायी विविधता को संरक्षित करना शामिल है।
इसका जिक्र करते हुए कि भारत हमेशा 'वसुधैव कुटुम्बकम' के दर्शन में विश्वास करता है, उन्होंने दुनियाभर में सार्वभौमिक भाईचारे की अवधारणा को बढ़ावा देने के महत्व पर प्रकाश डाला।
उपराष्ट्रपति ने आंध्र प्रदेश के एक प्रसिद्ध सामाजिक कार्यकर्ता स्वर्गीय सोमपल्ली सोमैया की जीवन गाथा - 'एस. पी. श्री सोमैया' नामक पुस्तक का विमोचन किया। श्री नायडू ने कहा कि उन्होंने श्री सोमैया को अपने सबसे प्रमुख 'गुरुओं' में से एक माना है और कम उम्र में अपने व्यक्तित्व को आकार देने का श्रेय उन्हें दिया।
श्री नायडू ने आंध्र प्रदेश में चक्रवात पीड़ितों के लिए राहत एवं पुनर्निर्माण गतिविधियों में श्री सोमैया के योगदान को याद किया और कहा कि उन्होंने 'कई युवाओं को जन कल्याण के लिए अपना जीवन समर्पित करने के लिए प्रेरित किया।'
राष्ट्रवादी मूल्यों को लेकर प्रतिबद्धता के लिए श्री सोमैया को श्रद्धांजलि अर्पित करते हुए उपराष्ट्रपति ने युवाओं से ऐसे नेताओं और स्वतंत्रता सेनानियों के जीवन की कहानियों को पढ़ने और उनसे प्रेरणा लेने का आह्वान किया। उन्होंने कहा, 'उनके सिद्धांतों पर अमल करते हुए जीना और हमारे देश की प्रगति में भागीदार बनना सबसे बड़ी श्रद्धांजलि है, जो हम उन्हें दे सकते हैं।'
गरीबी, निरक्षरता, भ्रष्टाचार और सामाजिक भेदभाव जैसी देश की प्रगति में बाधक चुनौतियों का उल्लेख करते हुए श्री नायडु ने इन्हें और समाज में व्याप्त अन्य सामाजिक बुराइयों को समाप्त करने के लिए संगठित प्रयास करने का आह्वान किया।
कार्यक्रम के दौरान हरियाणा के राज्यपाल बंडारू दत्तात्रेय, श्री भगैय्या, अखिल भारतीय कार्य समिति के सदस्य, आरएसएस, श्री बालेंद्र पोट्टुरी, अध्यक्ष नवयुग भारती, श्री बूरला दक्षिण मूर्ति, तेलंगाना संघचालक, श्री के. श्याम प्रसाद, लेखक और अन्य गणमान्य व्यक्ति उपस्थित थे।